CELEX: 32006D0016
Language: sk
Date: 2006-01-05 00:00:00
Title: 2006/16/ES: Rozhodnutie Komisie z  5. januára 2006 , ktorým sa mení a dopĺňa príloha B k smernici Rady 88/407/EHS a príloha II k rozhodnutiu 2004/639/ES, pokiaľ ide o podmienky dovozu spermií domácich druhov hovädzieho dobytka  [oznámené pod číslom K(2005) 5840] (Text s významom pre EHP)

17.1.2006   
            
            
               SK
            
            
               Úradný vestník Európskej únie
            
            
               L 11/21
            
         ROZHODNUTIE KOMISIE
   z 5. januára 2006,
   ktorým sa mení a dopĺňa príloha B k smernici Rady 88/407/EHS a príloha II k rozhodnutiu 2004/639/ES, pokiaľ ide o podmienky dovozu spermií domácich druhov hovädzieho dobytka
   [oznámené pod číslom K(2005) 5840]
   (Text s významom pre EHP)
   (2006/16/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 88/407/EHS zo 14. júna 1988, ktorou sa stanovujú veterinárne požiadavky pre obchodovanie so zmrazeným semenom domáceho dobytka v Spoločenstve a pre jeho dovoz do Spoločenstva (1), a najmä na jej článok 10 ods. 2 prvý pododsek, článok 11 ods. 2 a článok 17 druhý odsek,
   keďže:
   
               (1)
            
            
               Smernicou Rady 2003/43/ES (2) sa zmenila a doplnila smernica 88/407/EHS, a preto bolo potrebné prepracovať rozhodnutia Komisie týkajúce sa podmienok zdravia zvierat, pokiaľ ide o dovoz spermií domácich druhov hovädzieho dobytka do Spoločenstva.
            
         
               (2)
            
            
               Komisia preto prijala rozhodnutie 2004/639/ES zo 6. septembra 2004, ktorým sa stanovujú podmienky dovozu spermií domácich zvierat druhov hovädzieho dobytka (3). Týmto rozhodnutím sa spojili predpisy o dovoze spermií domácich druhov hovädzieho dobytka do jednotného aktu.
            
         
               (3)
            
            
               Problémy však vznikli pri dovoze spermií hovädzieho dobytka z tretích krajín vzhľadom na chýbajúce alebo nesprávne informácie v prílohe B k smernici 88/407/EHS a v prílohe II k smernici 2004/639/ES, ktoré je potrebné zodpovedajúcim spôsobom zmeniť a doplniť.
            
         
               (4)
            
            
               S cieľom umožniť hospodárskym prevádzkovateľom prispôsobiť sa novým podmienkam uvedeným v tomto rozhodnutí je primerané poskytnúť prechodné obdobie, počas ktorého by bolo možné za určitých podmienok realizovať dovoz spermií domácich druhov hovädzieho dobytka do Spoločenstva v prípade, že spĺňajú podmienky uvedené vo vzore veterinárneho osvedčenia uplatniteľnom pred dátumom uplatnenia tohto rozhodnutia.
            
         
               (5)
            
            
               Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Príloha B k smernici 88/407/EHS sa mení a dopĺňa v súlade s prílohou I k tomuto rozhodnutiu.
   Článok 2
   Príloha II k rozhodnutiu 2004/639/ES sa nahrádza prílohou II k tomuto rozhodnutiu.
   Článok 3
   Pre prechodné obdobie, ktoré sa končí 31. marca 2006, členské štáty povolia dovoz spermií domácich druhov hovädzieho dobytka za predpokladu, že tieto spermie:
   
               a)
            
            
               spĺňajú podmienky uvedené vo vzore veterinárneho osvedčenia v prílohe II k rozhodnutiu 2004/639/ES, ktorý bol uplatniteľný pred dátumom uplatňovania súčasného rozhodnutia, a
            
         
               b)
            
            
               sú sprevádzané predmetným riadne vyplneným osvedčením.
            
         Článok 4
   Toto rozhodnutie nadobúda účinnosť 1. januára 2006.
   Článok 5
   Toto rozhodnutie je určené členským štátom.
   
      V Bruseli 5. januára 2006
      
         
            Za Komisiu
         
         Markos KYPRIANOU
         
            člen Komisie
         
      
   
   
      (1)  Ú. v. ES L 194, 22.7.1988. s. 10. Smernica naposledy zmenená a doplnená smernicou Komisie 2004/101/ES (Ú. v. EÚ L 30, 4.2.2004, s. 15).
   
      (2)  Ú. v. EÚ L 143, 11.6.2003, s. 23.
   
      (3)  Ú. v. EÚ L 292, 15.9.2004, s. 21. Rozhodnutie zmenené a doplnené rozhodnutím 2005/290/ES (Ú. v. EÚ L 93, 12.4.2005, s. 34).
   
      PRÍLOHA I
      Druhý pododsek písmena d) odseku 1 kapitoly I prílohy B k smernici 88/407/EHS sa nahrádza takto:
      
         „Príslušný orgán môže vydať oprávnenie na vykonanie testov uvedených v písm. d) na vzorkách odobratých v karanténnej stanici. V tomto prípade sa obdobie karantény uvedené v písm. a) nesmie začať pred dňom odberu vzoriek. Ak by však bol ktorýkoľvek z testov uvedených v písm. d) pozitívny, príslušné zvieratá sa okamžite odstránia z izolačnej jednotky. V prípade skupinovej izolácie sa obdobie karantény uvedené v písm. a) nemôže začať pre zostávajúce zvieratá, až kým sa neodstráni pozitívne testované zviera.“
      
   
   
      PRÍLOHA II
      
         
            „PRÍLOHA II
            Vzor veterinárneho osvedčenia na dovoz
            ČASŤ 1
            SPERMIE DOMÁCICH DRUHOV HOVÄDZIEHO DOBYTKA URČENÉ NA DOVOZ, ODOBRATÉ V SÚLADE SO SMERNICOU RADY 88/407/EHS, ZMENENOU A DOPLNENOU SMERNICOU 2003/43/ES
            Tento vzor osvedčenia sa vzťahuje na dovoz spermií odobratých v súlade so smernicou Rady 88/407/EHS, zmenenou a doplnenou smernicou 2003/43/ES.
            
               
            
               
            
               
            ČASŤ 2
            SPERMIE DOMÁCICH DRUHOV HOVÄDZIEHO DOBYTKA ODOBRATÉ, SPRACOVANÉ A SKLADOVANÉ PRED 31. DECEMBROM 2004 NA DOVOZ OD 1. JANUÁRA 2005 V SÚLADE S ČLÁNKOM 2 ODS. 2 SMERNICE RADY 2003/43/ES
            Nasledujúci vzor osvedčenia je uplatniteľný od 1. januára 2005 na dovoz zásob spermií odobratých, spracovaných a skladovaných pred 31. decembrom 2004 v súlade s podmienkami predtým uvedenými v smernici Rady 88/407/EHS a dovezených po tomto dátume v súlade s článkom 2 ods. 2 smernice 2003/43/ES.